b'\n_START_ARTICLE_\nVarnahar II.\n_START_PARAGRAPH_\nVarnahar II. (francosko Warnachaire ali Garnier) je bil od leta 612 do 617 dvorni majordom Avstrazije in od leta 617 do 626 majordom Burgundije, * ni znano, \xe2\x80\xa0 626, 627 ali 628, M\xc3\xa2con._NEWLINE_Svojo kariero je za\xc4\x8del kot regent mladoletnega Teoderika II. (596-okoli 604). Ko je Teoderik postal kralj Avstrazije, je postal njegov majordom. Leta 613 se je zaradi mnenja, da Teoderik ne sme biti pod vplivom osovra\xc5\xbeene regentke Brunhilde, povezal z nevstrijskim kraljem Klotarjem II.. Brunhildo je izdal in jo predal Klotarju in svoji vojski ukazal, naj se ne upira vdoru Nevstrijcev. Ko je Klotar postal izklju\xc4\x8dni kralj Frankov, je Varnaharju za nekaj \xc4\x8dasa prepustil oblast v Avstraziji, potem pa ga je leta 617 v Bonneuil-sur-Marne imenoval za majordoma Burgundije. Na tem polo\xc5\xbeaju je ostal do leta 626, 627 ali 628, ko naj bi sklical sinodo burgundskih \xc5\xa1kofov. Nasledil ga je sin Godin.'